《赠屠长卿》
明代·佘翔

建章朝罢下彤墀，柱笏东曹日赋诗。结客已倾燕市侠，为郎还草汉宫仪。

佩纫澧芷湘灵妒，珠握骊龙海若悲。莫是仙才多玩世，陆沉金马有谁知。

作者简介：福建莆田人，字宗汉，号凤台。嘉靖三十七年进士。任全椒知县。与御史议事意见相左，即拂衣罢去，放游山水以终。工诗，有《薜荔园诗稿》及《文草》。